भाजपा उदयपुर संभाग के जनजाति मोर्चा के नेता जुटे, बोले- कांग्रेस ने आदिवासियों का शोषण किया
भाजपा उदयपुर संभाग की जनजाति मोर्चा द्वारा आयोजित सामाजिक संपर्क कार्यशाला का आयोजन उदयपुर स्थित भाजपा जिला कार्यालय में हुआ। भारत माता, श्यामा प्रसाद मुखर्जी एवं पंडित दीनदयाल के चित्र पर दीप प्रज्वलन करके कार्यशाला शुरू हुई।
भाजपा उदयपुर संभाग की जनजाति मोर्चा द्वारा आयोजित सामाजिक संपर्क कार्यशाला का आयोजन उदयपुर स्थित भाजपा जिला कार्यालय में हुआ। भारत माता, श्यामा प्रसाद मुखर्जी एवं पंडित दीनदयाल के चित्र पर दीप प्रज्वलन करके कार्यशाला शुरू हुई।
इसमें तय किया गया कि उदयपुर संभाग के 4 जिले बांसवाड़ा, प्रतापगढ़, उदयपुर एवं डूंगरपुर की 18 विधानसभा क्षेत्रों में मोदी सरकार द्वारा 9 वर्षों में सेवा सुशासन गरीब कल्याण की योजनाओं को घर-घर तक पहुंचाने के लिए जनजाति के परिवारों से संपर्क किया जाएगा।
भाजपा जनजाति मोर्चा की तैयार की संपर्क योजना को देख रहे प्रदेश के संयोजक पूर्व आईपीएस के सी मीणा ने विस्तार से जानकारी दी। भाजपा के प्रदेश महामंत्री मोतीलाल मीणा ने कहा कांग्रेस हमेशा सिर्फ आदिवासियों के वोट प्राप्त करने का प्रयास कर आदिवासी समाज को भ्रमित करने का कार्य करती है।
उन्होंने कार्यशाला में उपस्थित आदिवासी समाज के कार्यकर्ताओं से आह्वान किया कि लोकसभा व विधानसभा चुनाव के लिए कार्यकर्ता कमर कस कर कार्य करें ।
मोर्चा के प्रदेशाध्यक्ष नारायण मीणा ने वॉलिंटियर से घर-घर जाकर मोदी सरकार के 9 वर्षों के सेवा सुशासन गरीब कल्याण की योजनाओं को आमजन तक पहुंचाने का आह्वान किया। उन्होंने कहा कि आदिवासी सदैव राष्ट्र के गौरव संस्कृति शिल्प कला, जल, जंगल के सरंक्षण करने वाले रहे है।
मोर्चा के प्रदेश महामंत्री धर्मेंद्र राठौड़ ने आदिवासी महापुरुषों बिरसा मुंडा, कालीबाई, पूंजा भील, नाना भाई खाट के जीवन पर प्रकाश डाला। उदयपुर संभाग के संयोजक नरेंद्र मीणा ने स्वागत भाषण किया। इस दौरान वरिष्ठ पदाधिकारियों ने पेपर लीक से लेकर कई मामलों को रखते हुए नहीं सहेगा राजस्थान के नारे लगवा कर कार्यकर्ताओं में जोश भरा।
कार्यक्रम में भाजपा उदयपुर शहर के संगठन प्रभारी बंशीलाल खटीक, मोर्चा के चारों जिलों के जिलाध्यक्ष उदयपुर देहात से शंकर खराड़ी, बांसवाड़ा से परमेश्वर महिडा, डूंगरपुर के कांतिलाल डामोर, प्रतापगढ़ से खेत सिंह मीणा, मोर्चा की प्रदेश मंत्री संतोष मीणा, युवा मोर्चा के प्रदेश उपाध्यक्ष कांतिलाल अहारी, पूर्व प्रदेश मंत्री मानसिंह मीणा, मुकेश रावत आदि उपस्थित रहे।